section_heading: Slikarstvo
paragraph_text: Slike mu se nalaze u javnim i privatnim zbirkama u Hrvatskoj i inozemstvu. Pretežno slika figurativno u tehnikama tempera, gvaš, akvarel i akrilik. Slikarstvo Vinka Uhlika nije slijedilo česte izmjene trendova već je ostalo u granicama „vlastitog“ razvoja, vezano na „motive“ koji nas okružuju, bilo da se radi o osobama, interijerima ili krajolicima. Osnovno sredstvo izričaja su mu boje, katkad rafinirane, katkad elementarne. Motivi su krajolici, mrtve prirode i urbani prizori.